|  |
| --- |
| **Az óra céljai:** 1. Az újszájú állatok egyes csoportjairól tanult főbb ismeretek átismétlése.
2. Készségfejlesztés összepárosító feladattal: a kapcsolódó ábrák egyes részeihez előre megadott feliratokat kell társítani.
3. Az újszájú állatokkal kapcsolatos fontosabb tanult fogalmak használata és a szóbeli fogalomalkotás gyakorlása.
4. A csoportban (párban) végzett munka során szükséges együttműködési képesség fejlesztése.
 |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
| 0–2’ | Jelentés, adminisztráció | - | - | - | - | - |
| 3–7’ | Meglévő ismeretek aktiválása: kérdésdominó.Az előismeretek köre:* a tüskésbőrűek, az elő- és fejgerinchúros állatok jellemzői;
* a gerinces állatcsoportok közötti evolúciós kapcsolatok, táplálkozásuk, kültakarójuk stb.
 | Minden tanuló húzegy papírt, melynek az egyik oldalán egy kérdés szerepel, a másikon egy válasz. Valamelyikük hangosan felolvassa a papírján lévő kérdést, melyre a válasz valaki más papírján van. Akinél a válasz van, felolvassa azt, majd a saját kérdésével folytatja.Ez egészen addig zajlik, amíg az első tanuló is felolvassa a papírján lévő választ. | Koordinál, illetve ellenőrzi, hogy a megfelelő válaszok hangoznak-e el az egyes kérdésekre. | Plénum | 1. segédanyag: kérdésdominó-kártyák kétoldalasra nyomtatva | Amennyiben a csoport létszáma kisebb, mint a kérdések száma, egy tanuló több papírt is kaphat. A kérdések eltérő nehézségűek, a kiosztásnál alkalmazhatjuk a differenciálás elvét. |
| 8–20’ | Gyakorlás:az állatcsoportokkal kapcsolatos ismeretek alkalmazása, a rendszerben való gondolkodás képességének fejlesztése | A tanulók megoldják a témakör során tanultakkal kapcsolatos *Learning Apps-*feladatokat: párosítanak, feliratokat rendelnek az ábrák megfelelő részeihez, megállapítják, hogy az egyes jellemzők mely tanult állatcsoportra vonatkoznak. | Facilitál, figyeli a tanulók munkáját, szükség esetén segít nekik. | Pármunka | Tanulói okostelefon/tablet /laptop,*Learning Apps-*feladatok:1. *Halak légzése –* hozzárendelés képeken,2. *Kültakarók összehasonlítása* – párosítás,3. *Kétéltűek vérkeringési rendszere –* hozzárendelés képeken,4. *Osztályok összehasonlítása –* csoportba rendezés |  |
| 21–23’ | Összegző megbeszélés a feladatokkal kapcsolatban:a felmerült tanulói kérdések közös megbeszélése | Felteszik a feladatok megoldása során felmerült kérdéseket, melyeket akár meg is válaszolhatnak egymásnak. | Irányítja a megbeszélést, válaszol a kérdésekre. | Megbeszélés | Tanári laptop, projektor | - |
| 24–33’ | Gyakorlás:a fogalomalkotás játékos gyakorlása, az asszociációs képesség fejlesztése | A tanulók csoportokban kapnak 12 tabukártyát, melyeken a tanult állatcsoportokkal kapcsolatos fogalmak, illetve 4-4 tabuszó szerepel. A tanulók feladata, hogy a biológiai szaknyelv használatával a csoport többi tagjának elmagyarázzák a fogalmat, méghozzá úgy, hogy sem magát a fogalmat, sem a tabuszavakat nem használják. | Facilitál, figyeli és ellenőrzi a tanulók munkáját, szükség esetén segít nekik. | Csoportmunka | 2. és 3. segédanyag: tabukártyák kinyomatatva | Fontos, hogy ügyeljünk arra, hogy a tanulók a biológiai szaknyelv használatával magyarázzák a fogalmakat. Példa: a *tor* esetében ne a halotti tor hangozzon el, hanem hogy a fogalom a rovaroknál a potroh és a fej között elhelyezkedő testrész elnevezése. |
| 34–40’ | Gyakorlás: a fogalomalkotás játékos gyakorlása, az asszocicációs képesség fejlesztése | Minden csoport kiválaszt egy-egy főt, aki ezután az egész osztály előtt tabukártyák segítségével ismerteti a fogalmakat. | Facilitál, figyeli és ellenőrzi a tanulók munkáját, szükség esetén segít nekik. | Plénum | 4. segédanyag: tabukártyák kinyomatatva | Fontos, hogy ügyeljünk arra, hogy a tanulók a biológiai szaknyelv használatával magyarázzák a fogalmakat. |
| 41–45’ | Reflektálás:visszajelzés a tanulóknak az órai munkájukkal kapcsolatban | Önreflexió a párban és csoportban folytatott munkával kapcsolatban:* *Miben fejlődtem?*
* *Mi okozott nehézséget?*
 | Az alábbi szempontok alapján értékeli a tanulók órai munkáját:* + közös tevékenység,
	+ szabályok betartása,
* fogalommagyarázatok értékelése.
 | Tanári közlés |  |  |